152. ΑΠΟΦΑΣΗ ΥΦΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Β2/29015/1752 της 22/27 Αυγ. 1986 (ΦΕΚ Β΄ 559) Μεταφορικό έργο φορτηγών αυτοκινήτων δημόσιας χρήσης. Έχοντας υπόψη: 1.Τις διατάξεις του Νόμ. 383/76 «περί διενεργείας εμπορευματικών μεταφορών δια φορτηγών αυτοκινήτων δημοσίας χρήσεως και άλλων τινών διατάξεων» και ειδικότερα την εξουσιοδοτική διάταξη του άρθρ. 13 του Νόμου αυτού. 2.Την κοινή απόφαση του Πρωθυπουργού και του Υπουργού Μεταφορών και Επικοινωνιών με αριθ. ΔΟΝΣ/15467/16.5.86 (ΦΕΚ 342/Β/86) με την οποία ανατέθηκαν αρμοδιότητες του Υπουργού Μεταφορών και Επικοινωνιών στους Υφυπουργούς Μεταφορών και Επικοινωνιών, αποφασίζουμε: 1.(Αντικαθίστανται οι παρ. 5 και 6 του κεφ. ΣΤ΄ της Ε118000/3370/70 απόφ. Υπ. Συγκοιν., (ανωτ. αριθ. 79). 2.Κυκλοφορουντα ήδη ΦΔΧ αυτοκίνητα «ΜΕΤΑΦΟΡΑΣ ΥΓΡΗΣ ΘΕΡΜΗΣ ΑΣΦΑΛΤΟΥ» ή «ΜΕΤΑΦΟΡΑΣ ΚΑΥΣΙΜΩΝ», μπορούν να μετατραπούν σε ενιαίο τύπο, σύμφωνα με την προηγούμενη παρ. 1 της παρούσας απόφασης με την έκδοση νέας άδειας κυκλοφορίας. Στην προκειμένη περίπτωση δεν έχουν εφαρμογή κανονιστικές αποφάσεις επιβολής περιορισμών μετατροπής βυτιοφόρων μεταφοράς καυσίμων σε βυτιοφόρα μεταφοράς υγρής θερμής ασφάλτου σε βυτιοφόρα μεταφοράς καυσίμων, που τέθηκαν με τις διατάξεις της παρ. 7 του άρθρ. 4 του Ν.Δ. 383/76. 3.Αποφάσεις επιβολής περιορισμού μετατροπής άλλων κατηγοριών ΦΔΧ αυτοκινήτων σε βυτιοφόρα, μεταφοράς υγρής θερμής ασφάλτου ή μεταφοράς καυσίμων, που τέθηκαν σύμφωνα με τις διατάξεις της παρ. 7 του άρθρ. 4 του Νόμ. 383/76, δεν θίγονται με την παρούσα απόφαση. 4.Διατάξεις που αφορούν την ανανέωση άδειας κυκλοφορίας σε περίπτωση αλλαγής αμαξώματος (στην προκειμένη περίπτωση αλλαγής βυτίου), δεν θίγονται με την παρούσα απόφαση. Η παρούσα απόφαση, της οποία η ισχύς αρχίζει από 27/8/1986, να δημοσιευθεί στην Εφημερίδα της Κυβερνήσεως. 